3.การประกอบธุรกิจของแต่ละกลุ่มธุรกิจ

กลุ่มธุรกิจโรงพยาบาล

1.ลักษณะผลิตภัณฑ์หรือบริการ

โรงพยาบาลบำรุงราษฎร์ ภายใต้การดำเนินงานของบริษัท บำรุงราษฎร์ เมดิคอล เซ็นเตอร์ จำกัด

โรงพยาบาลบำรุงราษฎร์ ภายใต้การดำเนินงานของบริษัท บำรุงราษฎร์ เมดิคอล เซ็นเตอร์ จำกัด
ได้เปิดให้บริการในอาคารใหม่เมื่อวันที่ 1 มกราคม 2540 ให้บริการรักษาผู้ป่วยทั่วๆไป
รวมทั้งบริษัทคู่สัญญามากกว่า 500 บริษัทที่มาใช้บริการด้านรักษาพยาบาล

การบริการ

 ฝ่ายบริการผู้ป่วยนอก

ฝ่ายบริการผู้ป่วยนอก ประกอบด้วย

-   ศูนย์อายุรกรรมและศัลยกรรม

-   ศูนย์กุมารเวช

-   ศูนย์หัวใจ

-   ศูนย์ตา หู คอ จมูก

-   ศูนย์ตรวจสมรรถภาพทางการทำงานของปอด

-   ศูนย์สูติ – นรีเวช

-   ศูนย์ศัลยกรรมกระดูก

-   ศูนย์มะเร็งฮอไรซัน

-   ศูนย์ทันตกรรม

-   ศูนย์ตรวจสุขภาพ

-   ศูนย์วินิจฉัยโรคโดยการส่องกล้อง

-   ศูนย์ไตเทียม

-   ศูนย์กายภาพบำบัด

-   ศูนย์หลอดเลือดสมอง

-   ศูนย์เลเซอร์สายตา

-   ศูนย์สุขภาพ

-   ศูนย์ผิวหนัง

-   ศูนย์เลเซอร์ผิวหนัง

สำหรับแผนกศัลยกรรมผู้ป่วยนอกของโรงพยาบาลบำรุงราษฎร์ ได้จัดให้มีบริการพิเศษ
สำหรับการส่องกล้องแบบวันเดียวเสร็จ
โดยผู้ป่วยจะได้รับการดูแลให้พักอยู่ในสถานที่ซึ่งได้จัดเตรียมไว้เฉพาะ
เพื่อให้ผู้ป่วยได้รับความสะดวก ทั้งก่อนและหลัง การผ่าตัด

ห้องพักและบริการสำหรับผู้ป่วยใน

ห้องพักสำหรับผู้ป่วยใน ได้จัดเตรียมไว้ถึง 6 ชั้น
โดยมีห้องพักให้เลือกหลายประเภทตามความต้องการ ประกอบด้วย ห้องพักรวม 4
เตียงแบบประหยัด, ห้อง 2 เตียง, ห้องเดี่ยวธรรมดา, ห้องเดี่ยวพิเศษ, ห้อง VIP
และห้องชุดรอยัลสวีท ซึ่งห้องทุกประเภทจะครบครัน ด้วยสิ่งอำนวยความสะดวก เช่น
ปุ่มเรียกพยาบาลระบบคอมพิวเตอร์ และเตียงผู้ป่วยแบบควบคุมด้วยไฟฟ้า นอกจากนี้บนชั้นที่ 6
ยังมีศูนย์ ดูแลรักษาผู้ป่วยสตรี ซึ่งประกอบด้วย ห้องเด็กแรกเกิด
เพื่อให้มารดาดูแลทารกแรกเกิดได้อย่างใกล้ชิด และชั้นที่ 7
เป็นศูนย์ดูแลผู้ป่วยเด็กซึ่งห้องพักได้รับการตกแต่งและออกแบบเป็นพิเศษ ชั้นที่ 11
คือชั้นบริการแห่งความเป็นบุคคลพิเศษ ประกอบด้วยห้อง VIP และห้องชุดรอยัลสวีท
สำหรับผู้ป่วยที่ต้องการความเป็นส่วนตัวและเอกสิทธิ์พิเศษ บนชั้นนี้ได้จัดเจ้าหน้าที่เฉพาะกิจ
พร้อมให้บริการต่อความต้องการต่างๆ
และมีศูนย์ธุรกิจเพื่อความคล่องตัวของผู้ป่วยที่มีความจำเป็นต้องติดต่อประสานงานทางธุรกิจ

การรักษาพยาบาลผู้ป่วยหนักและห้องผ่าตัด

โรงพยาบาลบำรุงราษฎร์ มีชื่อเสียงมานานในด้านการดูแลรักษาผู้ป่วยหนักและการผ่าตัด
โดยทุกวันจะรับผู้ป่วยที่นำมาจากโรงพยาบาลอื่นๆ ทั่วภูมิภาคอาเซียน ด้วยความเชื่อมั่น
ในด้านการรักษาพยาบาลผู้ป่วยหนักได้ดีที่สุด

-   แผนกผู้ป่วยฉุกเฉิน เปิดบริการตลอด 24 ชั่วโมง พร้อมคณะแพทย์ประกอบด้วย อายุรแพทย์ ,
    แพทย์โรคหัวใจ, และรถพยาบาลครบครันด้วยเครื่องมือและอุปกรณ์ที่ทันสมัยต่างๆ
    รวมทั้งเตียงพิเศษสำหรับ ขนย้ายผู้ป่วยทารก สามารถให้บริการได้ทั่วประเทศ
    นอกจากนั้นบนอาคารหลังใหม่ได้จัดเตรียมลานจอดเฮลิคอปเตอร์
    ซึ่งจอดได้ทั้งเฮลิคอปเตอร์ขนาดใหญ่และขนาดเล็ก

-   แผนกผู้ป่วยหนัก โรงพยาบาลฯ ได้จัดเตรียมเตียงผู้ป่วยหนักไว้ถึง 54 เตียง ประกอบด้วย
    เตียงผู้ป่วยโรคหัวใจ 14 เตียง, เตียงผู้ป่วยหนักทั่วไป 26 เตียง, เตียงผู้ป่วยเด็ก 9 เตียง
    และเตียงสำหรับทารกแรกเกิด 5 เตียง

-   ห้องผ่าตัด มีห้องผ่าตัดเป็นจำนวน 19 ห้อง
    ที่เพรียบพร้อมด้วยเครื่องมือและอุปกรณ์ที่ทันสมัยโดยแบ่งออกเป็น ห้องผ่าตัดหัวใจ,
    ห้องผ่าตัดสมองและระบบประสาท, ห้องผ่าตัดกระดูก, ห้องผ่าตัดระบบทางเดินปัสสาวะ,
    ห้องผ่าตัดตา, ห้องผ่าตัดหู คอ จมูก, ห้องผ่าตัดด้วยแสงเลเซอร์ และห้องผ่าตัดทั่วไป

ศูนย์วินิจฉัยและรักษาโรค 

ประกอบด้วยห้องปฏิบัติการที่ทันสมัย ห้องรังสีวิทยา และเทคโนโลยีต่างๆ เพื่อการวินิจฉัย
และการรักษาผู้ป่วยได้ถูกต้องแม่นยำ โดยแบ่งออกเป็น

-   ห้องปฏิบัติการสวนหัวใจ เพื่อตรวจการทำงานของหลอดเลือดหัวใจ 2 ห้อง

-   การสวนหัวใจ เพื่อขยายหลอดเลือดหัวใจ

-   การตรวจด้วยคลื่นเสียงสะท้อนความถี่สูง

-   ศูนย์เคมีบำบัด

-   เครื่องสลายนิ่ว

-   ห้องปฏิบัติการตรวจทางคลินิก

-   ห้องตรวจการพูดการได้ยิน

-   เครื่องวินิจฉัยด้วยสนามแม่เหล็ก และเครื่องเอ็กซ์เรย์คอมพิวเตอร์

-   การตรวจทางรังสีวิทยา

-   ศูนย์พยาธิศัลยกรรม

-   ศูนย์ตรวจการทำงานของสมองและระบบประสาท

-   ศูนย์เวชศาสตร์นิวเคลียร์

-   ศูนย์รังสีรักษา

ศูนย์รักษาพิเศษแบบผสมผสาน

ปัจจุบันมีโรคภัยไข้เจ็บหลายอย่างที่ล้วนทวีความรุนแรงขึ้น
และจำเป็นต้องได้รับการดูแลรักษาเป็นพิเศษจากคณะแพทย์ผู้เชี่ยวชาญในสาขาต่าง ๆ
โรงพยาบาลบำรุงราษฎร์ จึงได้ก่อตั้งศูนย์รักษาพิเศษแบบ ผสมผสานขึ้น
เพื่อให้การรักษาพยาบาลผู้ป่วย ดังนี้

-   ศูนย์มะเร็งฮอไรซัน เป็นศูนย์การแพทย์ในระดับภูมิภาคอาเซียน
    เพื่อการดูแลรักษาและป้องกันโรคมะเร็งเป็นที่รวมของคณะแพทย์ผู้ทรงคุณวุฒิ
    และทีมงานผู้เชี่ยวชาญในหลายสาขาที่จะทำงานร่วมกัน ในการดูแลรักษาผู้ป่วย ด้วยวิทยาการ
    และเครื่องมือที่สูงด้วยเทคโนโลยี อาทิ เครื่องฉายรังสีอนุภาคสูงแบบ 2 พลังงาน ,
    เครื่องรังสีรักษาโดยการใช้แร่เออริเดียม, เครื่องเอ็กซเรย์ซิมูเลเตอร์,
    ศูนย์เคมีบำบัดผู้ป่วยนอก, ศูนย์ให้คำปรึกษาแนะนำด้านโรคมะเร็ง
    ซึ่งทั้งหมดได้จัดเตรียมไว้บริการที่ศูนย์มะเร็งฮอไรซัน

-   ศูนย์โรคหัวใจบำรุงราษฎร์ ก่อตั้งขึ้นเพื่อสืบสานชื่อเสียง ในด้านการรักษาโรคหัวใจ
    ประกอบด้วยคณะแพทย์ชั้นนำในระดับนานาชาติ
    และอุปกรณ์ที่สูงด้วยประสิทธิภาพเป็นที่ยอมรับของวงการแพทย์ทั่วโลก ศูนย์หัวใจบำรุงราษฎร์
    เปิดให้บริการอย่างครบวงจร นับจากห้องปฏิบัติการสวนหัวใจ ,
    ห้องตรวจการทำงานของคลื่นไฟฟ้าในหัวใจ, ห้องผ่าตัด 2 ห้อง, เตียงผู้ป่วยหนักโรคหัวใจ
    14 เตียง, การตรวจหาโรคหัวใจขั้นพื้นฐาน และศูนย์ให้คำปรึกษาแนะนำ ที่สำคัญอย่างยิ่งคือ
    โรงพยาบาลฯ มี แพทย์และศัลยแพทย์ ประจำทางด้านโรคหัวใจ พร้อมที่จะให้บริการ

-   ศูนย์สูติ – นรีเวช เป็นศูนย์รวมการดูแลรักษาโรคต่าง ๆ ของสตรี
    นับจากให้คำปรึกษาแนะนำเรื่องโรคภัยไข้เจ็บต่างๆ
    โปรแกรมตรวจสุขภาพสำหรับสตรีรวมทั้งการตรวจมะเร็งเต้านม, การตรวจหาเซลล์ที่ผิดปกติ,
    การตั้งครรภ์, ไปจนถึงห้องคลอดโดยมีห้องคลอด 6 ห้อง พร้อมห้องดูแลทารกแรกเกิด,
    ห้องบำบัดพิเศษทารกแรกเกิดและยังมีศูนย์ดูแลรักษาผู้มีบุตรยาก
    พร้อมให้บริการสำหรับสามีภรรยาที่ต้องการความช่วยเหลือพิเศษในเรื่องของการผสมเทียม

ศูนย์ส่งเสริมสุขภาพ VITALLIFE

ศูนย์ส่งเสริมสุขภาพ VITALLIFE
ถือเป็นผู้บุกเบิกในแถบเอเชียที่นำเอาแนวทางการดำเนินชีวิตที่มีคุณค่าแบบตะวันออกผสมผสานเข้ากับเทคโนโลยีที่ทันสมัย
และผลการวิจัยทางการแพทย์จากตะวันตกของสถาบัน La Clinic De Paris ซึ่งก่อตั้งโดย
Dr.Claude Chauchard

ศูนย์ส่งเสริมสุขภาพ VITALLIFE มอบการรักษาสุขภาพโดยทีมแพทย์มืออาชีพที่ผ่านการ

อบรมมาอย่างดีพร้อมเครื่องมือและอุปกรณ์อันทันสมัยเพื่อสร้างสรรค์แนวทางการดำเนินชีวิตอย่างมีสุขภาพสมบรูณ์

2.การตลาดและภาวะการแข่งขัน

 ลักษณะของลูกค้าและความสัมพันธ์

ลูกค้าของโรงพยาบาลบำรุงราษฎร์ซึ่งดำเนินงานโดยบริษัทบำรุงราษฎร์เมดิคอลเซ็นเตอร์จำแนกได้ดังนี้

1. ผู้ป่วย

สำหรับงวดสิ้นสุดวันที่ 31 ธันวาคม 2544 มียอดสถิติผู้ป่วยและรายได้รวมดังนี้

+-------------------------+---------------------+---------------------+
| ประเภทผู้ป่วย              | จำนวนผู้ป่วย           | รายได้ค่ารักษาพยาบาล   |
|                         |                     | (พันบาท)             |
|                         | (คน)                |                     |
+-------------------------+---------------------+---------------------+
| 1. ผู้ป่วยนอก              | 754,683             | 1,387,811           |
+-------------------------+---------------------+---------------------+
| 2. ผู้ป่วยใน               | 24,567              | 1,620,651           |
+-------------------------+---------------------+---------------------+
| รวม                     | 779,250             | 3,008,462           |
+-------------------------+---------------------+---------------------+

ในจำนวนผู้ป่วยและรายได้นี้รวมถึงผู้ป่วย ซึ่งมาจากบริษัทคู่สัญญาที่ให้สวัสดิการทางด้าน
การรักษาพยาบาลแก่พนักงานของตนเองด้วย

บริษัท บำรุงราษฎร์ เมดิคอล เซ็นเตอร์ จำกัด

หน่วย : พันบาท

มูลค่าการรักษาพยาบาล จำแนกตามประเภท

+--------------------------------+-------------+-----+----------+-----+
|                                | 2544        |     | 2543     |     |
+--------------------------------+-------------+-----+----------+-----+
|                                | พันบาท       | %   | พันบาท    | %   |
+--------------------------------+-------------+-----+----------+-----+
| ผู้ป่วยนอก                        | 1,484,528   | 49  | 1        | 4   |
|                                |             | .34 | ,048,972 | 4.9 |
+--------------------------------+-------------+-----+----------+-----+
| ผู้ป่วยใน                         | 1,733,594   | 57  | 1        | 5   |
|                                |             | .62 | ,375,256 | 8.9 |
+--------------------------------+-------------+-----+----------+-----+
| รวมมูลค่าการรักษาพยาบาล           | 3,218,122   | 106 | 2        | 103 |
|                                |             | .96 | ,424,228 | .78 |
+--------------------------------+-------------+-----+----------+-----+
| มูลค่าส่วนลดการจำหน่าย (%)         | 209,660     | 6   | 88,362   | 3   |
|                                |             | .96 |          | .78 |
+--------------------------------+-------------+-----+----------+-----+
| รวมมูลค่าการรักษาพยาบาลสุทธิ        | 3,008,462   | 100 | 2        | 100 |
|                                |             |     | ,335,866 |     |
+--------------------------------+-------------+-----+----------+-----+

2. แพทย์ :

โรงพยาบาลบำรุงราษฎร์ ถือเป็นโรงพยาบาล “ เปิด “ สำหรับแพทย์
อนุญาตให้แพทย์ทุกท่านที่มีคุณสมบัติครบถ้วนของการเป็นแพทย์ ให้มาใช้บริการที่โรงพยาบาลฯ
โดยมิได้จำกัดจำนวนแพทย์ และมิได้จำกัดว่าจะต้องเป็นแพทย์จากสถาบันใดสถาบันหนึ่ง

ในปี 2544 มีแพทย์ที่ให้บริการรักษาผู้ป่วย กว่า 600 ท่าน โดยแยกออกเป็น

1. แพทย์ประจำโรงพยาบาล จำนวน 97 ท่าน

2. แพทย์ผู้เชี่ยวชาญเฉพาะทางซึ่งเป็นแพทย์ที่ปรึกษา จำนวน 373 ท่าน

3. แพทย์เวร จำนวน 127 ท่าน

4. ทันตแพทย์ จำนวน 42 ท่าน

นโยบายการตั้งราคา

ใช้กลยุทธ์การตั้งราคาโดยให้สามารถแข่งขันกับราคาของคู่แข่งขันในระดับเดียวกันได้ลักษณะการตั้งราคามี
2 ประเภทคือ

1.ราคาปกติ

2.ราคาแบบเหมาจ่าย

-โปรแกรมการคลอดแบบเหมาจ่าย -โปรแกรมการตรวจสุขภาพ

-โปรแกรมศูนย์หัวใจบำรุงราษฎร์ - โปรแกรมศูนย์มะเร็งฮอไรซัน

-โปรแกรมการผ่าตัดผู้ป่วยนอก - โปรแกรมการผ่าตัดผู้ป่วยใน

ลูกค้ารายใหญ่ของบริษัทส่วนใหญ่จะเป็นบริษัทคู่สัญญา

ตารางแสดงอัตราการให้บริการรักษาพยาบาล

บริษัทบำรุงราษฎร์เมดิคอลเซ็นเตอร์จำกัด

  ------------------------------------ ---------------------- -----------
  ผู้ป่วยใน                               2544                   2543

  จำนวนเตียงที่มี                          554                    554

  จำนวนเตียงที่พร้อมให้บริการ                316                    316

  อัตราความสามารถในการให้บริการ(1)        115,340                115,656

  อัตราการครองเตียง(เตียง)                93,807                 80,894

  อัตราการครองเตียง(ร้อยละ)               88.33                  70.00

  ผู้ป่วยนอก                                                     

  ความสามารถในการให้บริการต่อวัน(คน)       3,000                  3,000

  จำนวนผู้ป่วยนอกเฉลี่ยต่อวัน(คน)             2,068                  1,734

  อัตราเฉลี่ยการใช้บริการ(ร้อยละ)            68.93                  57.80
  ------------------------------------ ---------------------- -----------

หมายเหตุ : (1) อัตราความสามารถในการให้บริการ
คำนวณจากจำนวนเตียงที่พร้อมให้บริการต่อวันคูณด้วยจำนวนวันที่ให้บริการ

 ภาวะอุตสาหกรรมและการแข่งขัน

ลักษณะโครงสร้างอุตสาหกรรม

โครงสร้างของอุตสาหกรรมโรงพยาบาลประกอบไปด้วยโรงพยาบาลรัฐและโรงพยาบาลเอกชนดังนี้

  จำนวน

  โรงพยาบาล จำนวนเตียง

  โรงพยาบาลรัฐ 30 14,108

  โรงพยาบาลเอกชน 117 16,000

แหล่งที่มา : กองประกอบโรคศิลป์ กระทรวงสาธารณสุข

แนวโน้มการเจริญเติบโตในอุตสาหกรรม

ตลอดช่วงเศรษฐกิจถดถอยโรงพยาบาลบำรุงราษฎร์สามารถรักษาความเป็นผู้นำทางการตลาดไว้
โดยนอกจากการบริหารต้นทุนการดำเนินงานที่เหมาะสมแล้ว
ยังให้ความสำคัญอย่างต่อเนื่องกับการให้บริการรักษาพยาบาลที่ได้มาตรฐานระดับโลก
พร้อมทั้งยังพยายามคงไว้ซึ่งชื่อเสียงด้านงานบริการ ผลปรากฎว่าในปี 2544
ยอดผู้ป่วยในและจำนวนวันของการพักรักษาตัวในโรงพยาบาลฯ มีอัตราเติบโตขึ้นประมาณร้อยละ 10
ขณะที่ปริมาณการเข้ารับการรักษาในคลินิกผู้ป่วยนอกเติบโตขึ้นประมาณร้อยละ 19
การเติบโตอย่างต่อเนื่องดังกล่าวเป็นผลมาจากการใช้บริการที่เพิ่มขึ้นของผู้ป่วยในประเทศในชนชั้นระดับกลาง
และการขยายตัวอย่างต่อเนื่องของตลาดต่างประเทศ ซึ่งสังเกตได้จากผู้ป่วยชาวต่างชาติจากกว่า
50 ประเทศ มาใช้บริการของโรงพยาบาลฯ
นอกจากนี้ยังรวมถึงผู้ป่วยที่ถูกส่งตัวมาจากประเทศบังคลาเทศ พม่า และเวียดนาม
ซึ่งเพิ่มขึ้นเป็นจำนวนมากเมื่อเปรียบเทียบกับปี 2543
ทั้งนี้สืบเนื่องมาจากการจัดตั้งสำนักงานตัวแทนอย่างเป็นทางการในประเทศเหล่านี้
ด้วยความสำเร็จและความพยายามของโรงพยาบาลบำรุงราษฎร์จึงทำให้โรงพยาบาลบำรุงราษฎร์เป็นโรงพยาบาลในภูมิภาคที่ได้รับการยอมรับจากต่างชาติในด้านการรักษาพยาบาล

โรงพยาบาลบำรุงราษฎร์ได้มีการพัฒนาอย่างต่อเนื่อง
เพื่อตอบสนองความต้องการที่หลากหลายของผู้ป่วย ได้แก่ การจัดตั้งศูนย์สุขภาพเด็ก
ศูนย์ศึกษาและรักษาเบาหวาน ศูนย์เลเซอร์ผิวหนัง
และศูนย์ฟื้นฟูสมรรถภาพผู้ป่วยโรคหัวใจเพื่อสนับสนุนการรักษาผู้ป่วยของศูนย์หัวใจบำรุงราษฎร์

3.การจัดหาผลิตภัณฑ์หรือบริการ

การให้บริการสำหรับกิจการโรงพยาบาล
สิ่งที่เป็นส่วนประกอบสำคัญในการให้บริการคือบุคคลากรและวัตถุดิบในการรักษาพยาบาลรวมถึงอุปกรณ์ทางการแพทย์

อัตรากำลัง

- แพทย์ จำนวน 639 ท่าน

-บุคลากร

1. ฝ่ายพยาบาล จำนวน 1,124 คน

2. ฝ่ายปฏิบัติการพิเศษ จำนวน 183 คน

3. ฝ่ายสนับสนุน จำนวน 242 คน

4. ฝ่ายบริหาร จำนวน 367 คน

วัตถุดิบและผู้จัดจำหน่ายวัตถุดิบ

วัตถุดิบที่สำคัญที่ใช้ในธุรกิจโรงพยาบาลคือยาและเวชภัณฑ์
ผู้จำหน่ายวัตถุดิบส่วนใหญ่เป็นบริษัทในประเทศ
โรงพยาบาลไม่ประสบปัญหาทางด้านการขาดแคลนอุปกรณ์หรือเวชภัณฑ์มากนักเนื่องจากสามารถจัดหามาทดแทนได้โดยขอยืมจากโรงพยาบาลอื่นๆทั้งภาครัฐและเอกชน
และมีผู้จัดจำหน่ายเป็นจำนวนมากที่โรงพยาบาลสามารถใช้บริการในการจัดหาวัตถุดิบ

โรงพยาบาลได้ตระหนักและให้ความสำคัญต่อการอนุรักษ์พลังงาน สิ่งแวดล้อม และ
ทรัพยากรธรรมชาติ โดยมุ่งเน้นสนับสนุนกิจกรรมต่างๆ
เพื่อรักษาไว้ซึ่งความปลอดภัยขององค์กรและชุมชน
จัดให้มีการรณรงค์เพื่อแก้ไขปัญหาผลกระทบด้านสิ่งแวดล้อม จนได้รับการรับรองคุณภาพมาตรฐาน
ISO 14001 ในปี2544

โรงพยาบาลบำรุงราษฎร์ขอนแก่น ปัจจุบันยังไม่เปิดดำเนินการ

กลุ่มธุรกิจการรับบริการซักรีด ปัจจุบันหยุดการให้บริการ

กลุ่มธุรกิจการให้สิทธิการเช่าที่ดิน ปัจจุบันหยุดการดำเนินการ